CELEX: 62019TN0739
Language: fi
Date: 2019-11-06 00:00:00
Title: asia T-739/19: Kanne 6.11.2019 – Productos Jamaica v. EUIPO – Alada 1850 (flordeJamaica)

23.12.2019   
            
            
               FI
            
            
               Euroopan unionin virallinen lehti
            
            
               C 432/71
            
         
      Kanne 6.11.2019 – Productos Jamaica v. EUIPO – Alada 1850 (flordeJamaica)
      (asia T-739/19)
      (2019/C 432/82)
      Oikeudenkäyntikieli: espanja
      
         Asianosaiset ja muut osapuolet
      
      
         Kantaja: Productos Jamaica, SL (Algezares, Espanja) (edustaja: asianajaja I. Temiño Ceniceros)
      
         Vastaaja: Euroopan unionin teollisoikeuksien virasto (EUIPO)
      
         Muu osapuoli valituslautakunnassa: Alada 1850, SL (Barberá del Vallés, Espanja)
      
         Menettely EUIPO:ssa
      
      
         Riidanalaisen tavaramerkin haltija: Kantaja yleisessä tuomioistuimessa
      
         Riidanalainen tavaramerkki: Kuviomerkki flordeJamaica – Euroopan unionin tavaramerkki nro 9 003 989
      
         EUIPO:ssa käyty menettely: Mitättömäksi julistamista koskeva menettely
      
         Riidanalainen päätös: EUIPO:n ensimmäisen valituslautakunnan 24.7.2019 yhdistetyissä asioissa R 1431/2018-1 ja 1440/2018-1 tekemä päätös
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  ottaa kanteen liitteineen tutkittavaksi
               
            
                  —
               
               
                  kumoaa riidanalaisen päätöksen kokonaisuudessaan
               
            
                  —
               
               
                  velvoittaa EUIPO:n ja väliintulijan korvaamaan oikeudenkäyntikulut.
               
            
         Kanneperusteet
      
      
                  —
               
               
                  Todisteet, jotka molemmat osapuolet ovat esittäneet mitättömyyttä koskevassa menettelyssä, johon valitus perustuu, osoittavat, että vaikka niiden perusteella ei voida vedota väitteeseen, joka koskee kyseisen tavaramerkin käytön sallimisesta johtuvaa rajoitusta, ne ovat selviä todisteita kyseisten merkkien pitkäaikaisesta ja vastaajan sallimasta rinnakkaiselosta markkinoilla, mikä on hyväksyttävä peruste riidanalaisen tavaramerkin käytölle; lisäksi vahvistetaan sekaannusvaaran puuttuminen markkinoilla.
               
            
                  —
               
               
                  Vastaajan toimittamien todisteiden perusteella ei voida päätellä, että ensisijaisella merkillä olisi ollut sen käyttöön Espanjassa perustuva korkea erottamiskyky.
               
            
                  —
               
               
                  Tässä tapauksessa kaikkien riidanalaisen tavaramerkin kattamien tavaroiden ja palvelujen osalta ei ole olemassa sekaannusvaaraa, joten tavaramerkkiä ei ole tarve julistaa kokonaisuudessaan mitättömäksi.